
PIELIKUMS Nr.10
iepirkumam “Folkloras un tautas deju nometnes organizēšana jauniešiem”,
identifikācijas Nr. LNP 2026/38, nolikumam

LĪGUMS NR.____(PROJEKTS)  

Līguma divpusējas parakstīšanas datums ir pēdējā parakstītā laika zīmoga datums

	Līvānu novada pašvaldība, reģistrācijas Nr. 90000065595, juridiskā adrese: Rīgas iela 77, Līvāni, Līvānu novads, LV-5316, (turpmāk - Pasūtītājs), tās _______________ personā, kurš/-a darbojas uz Pašvaldību likuma un Līvānu novada pašvaldības nolikuma pamata, no vienas puses, un
_____________, reģistrācijas Nr.___________, juridiskā adrese:_______________, (turpmāk – Izpildītājs), tās __________________ personā, kurš/-a darbojas uz ________ pamata, no otras puses, abi kopā turpmāk saukti Puses vai katrs atsevišķi Puse,
projekta Nr. LL-00210 “Cilvēku savstarpējās sadarbības atdzīvināšana, iesaistot jauniešus lietuviešu un latviešu tradicionālās kultūras aktivitātēs” (CultureLINK) ietvaros, pamatojoties uz iepirkuma “Folkloras un tautas deju nometnes organizēšana jauniešiem”, identifikācijas Nr. LNP 2026/38, (turpmāk – Iepirkums), rezultātiem noslēdza šādu līgumu (turpmāk - Līgums):
1. LĪGUMA PRIEKŠMETS
1.1. Pasūtītājs uzdod, bet Izpildītājs apņemas ar saviem spēkiem, tehniskajiem līdzekļiem un materiāliem nodrošināt folkloras un tautas deju nometnes organizēšanu jauniešiem (turpmāk – Pakalpojums), atbilstoši Iepirkuma tehniskajai specifikācijai (Līguma 1.pielikums), Izpildītāja iesniegtajam tehniskajam piedāvājumam (Līguma 2. pielikums), Izpildītāja iesniegtajam finanšu piedāvājumam (Līguma 3. pielikums) un atbilstoši normatīvajiem aktiem.
1.2. Ar kvalitatīvu Pakalpojumu Līguma ietvaros saprotams Pakalpojums, kas atbilst Līguma, tā pielikumu noteikumiem, Līgumā un tā pielikumos noteiktajiem apjomiem, kārtībai un termiņiem.
1.3. Pakalpojuma apjoms Līguma ietvaros ir norādīts Līguma 1.pielikumā. 
1.4. [bookmark: _Hlk216034120]Risku, kas saistīts ar neparedzētiem darbiem un pakalpojumiem pilnīgai Līguma izpildei (neparedzēti izdevumi) uzņemas Izpildītājs.
2. PUŠU SAVSTARPĒJIE APLIECINĀJUMI
2.1. Puses apliecina, ka tām ir visas nepieciešamās pilnvaras un tiesības, lai noslēgtu Līgumu, kā arī tām nav zināmi nekādi tiesiski vai faktiski šķēršļi vai iemesli, kas jebkādā veidā ietekmētu vai aizliegtu uzņemties Līgumā minēto pienākumu izpildi.
2.2. Izpildītājs apliecina, ka ir iepazinies ar Līguma noteikumiem un atzinis tos par saistošiem un izpildāmiem, sniegs Pakalpojumu pilnā apjomā, Līguma 1.2.punktā minētajā kvalitātē, Līgumā noteiktajā kārtībā un atbilstoši Latvijas Republikā spēkā esošo normatīvo aktu prasībām.
2.3. Izpildītājs apliecina, ka viņa rīcībā atrodas pietiekoši resursi, lai savlaicīgi un kvalitatīvi veiktu visus Līgumā un tā pielikumos noteiktos pienākumus.
2.4. Izpildītājs apliecina, ka Līguma izpilde netiks kavēta un apgrūtināta, kam par pamatu varētu būt Izpildītāja saistības ar trešajām personām.
2.5. Izpildītājs apliecina, ka ievēros Pasūtītāja norādījumus (t.sk. mutvārdu un rakstveida) Līguma izpildes laikā.
2.6. Izpildītājs ir atbildīgs par savu Līgumā noteikto saistību pilnīgu un savlaicīgu izpildi. Izpildītājs neatbild par tā saistību izpildei noteikta termiņa nokavējumu, ja šo nokavējumu izraisa Pasūtītāja saistību izpildes nokavējums vai Pasūtītāja rīcība, kas nav atbilstoša Līgumam, vai nepārvarama vara.
2.7. Puses ir atbildīgas par Līguma neizpildīšanu vai tā nepienācīgu izpildīšanu.
3. LĪGUMA DARBĪBAS TERMIŅŠ
3.1. Līgums stājas spēkā ar tā abpusējas parakstīšanas brīdi un ir spēkā līdz Pušu saistību pilnīgai izpildei.
3.2. Pakalpojuma izpildes termiņš ir līdz 2026.gada 31.augustam. 
3.3. Par nometnes norises datumiem Puses rakstiski vienojas pēc Līguma spēkā stāšanās.

4. LĪGUMA SUMMA UN NORĒĶINU KĀRTĪBA
4.1. Līgumcena ir ____ EUR (__________________ euro, ____ centi). PVN netiek piemērots.
4.2. Līgumcenā ir iekļautas visas izmaksas, kas saistītas ar Pakalpojuma sniegšanu Līgumā noteiktajā kvalitātē un apmērā, tajā skaitā, bet ne tikai, visas personāla izmaksas, autoratlīdzības, telpu īres un naktsmītnes izmaksas, ēdināšanas izmaksas, ekskursiju un izzinošo aktivitāšu izmaksas, transporta izmaksas, visi nodokļi, izmaksas, izdevumi un riski, kas saistīti ar Pakalpojuma izpildi pilnā apmērā. 
4.3. Samaksa par Pakalpojuma izpildi:
4.3.1. Avansu _____% (_______________ procentu) apmērā Pasūtītājs veic 10 (desmit) darba dienu laikā pēc korekta Izpildītāja strukturēta elektroniskā rēķina (saskaņā ar Līguma 4.5. apakšpunktu) saņemšanas.
4.3.2. Pārējo Līguma summu ___________% (_______________procentu) apmērā Pasūtītājs veic 20 (divdesmit) darba dienu laikā pēc pieņemšanas-nodošanas akta abpusējas parakstīšanas, korekta Izpildītāja strukturēta elektroniskā rēķina (saskaņā ar Līguma 4.5 apakšpunktu) saņemšanas.
4.4. Pasūtītājs Līgumā noteiktajā kārtībā samaksā tikai par faktiski veiktu un no Pasūtītāja puses pieņemtu Pakalpojumu.
4.5. Strukturētu elektronisko rēķinu, kas atbilst Ministru kabineta 2019. gada 9. aprīļa noteikumiem Nr. 154 “Piemērojamais elektroniskā rēķina standarts un tā pamatelementu izmantošanas specifikācija un aprites kārtība”, apmaksai Izpildītājs nosūta uz Pasūtītāja e–adresi: EREKINS@90000065595, kā arī pievieno klāt rēķinu PDF formātā.
4.6. Izpildītājs, sagatavojot rēķinu, tajā iekļauj informāciju par Līguma datumu un numuru un atsauci uz projektu.
4.7. Pasūtītājs 5 (piecu) darba dienu laikā no Izpildītāja iesniegtā elektroniskā rēķina saņemšanas veic tā atbilstības Līguma nosacījumiem izvērtēšanu. Ja Pasūtītājs konstatē neatbilstību Līguma noteikumiem, tas noraida iesniegto elektronisko rēķinu un informē par to Izpildītāju, nosūtot elektronisku vēstuli Līguma 15.4.2. punktā minētajam Izpildītāja pārstāvim.
4.8. Izpildītājam ir pienākums 5 (piecu) darba dienu laikā veikt labojumus un iesniegt atkārtoti Līgumam atbilstošu un pareizi aizpildītu elektronisku rēķinu.
4.9. Elektroniskā rēķina apmaksas termiņu skaita no dienas, kad Izpildītājs ir iesniedzis Pasūtītājam pareizu, atbilstoši Līguma nosacījumiem sagatavotu elektronisku rēķinu un Pakalpojuma pieņemšanas un nodošanas aktu un Pasūtītājs to ir pieņēmis apmaksai.
4.10. Visi maksājumi Izpildītājam Līguma ietvaros tiek veikti bezskaidras naudas pārskaitījuma veidā uz Izpildītāja Līgumā norādīto bankas kontu.
4.11. Par samaksas dienu ir uzskatāma diena, kad Pasūtītājs ir veicis pārskaitījumu uz Izpildītāja norādīto bankas kontu.
4.12. Izpildītājs nodrošina Līguma cenas nemainīgumu visā Līguma izpildes laikā.
5. PAKALPOJUMA PIEŅEMŠANA-NODOŠANA
5.1. Izpildītājs Pakalpojumu sniedz un nodod atbilstoši Līguma un tā pielikumu noteikumiem.
5.2. Izpildītājs pēc Pakalpojuma izpildes elektroniski iesniedz Līguma 15.4.1. punktā norādītajam Pasūtītāja pārstāvim Izpildītāja sagatavotu Pakalpojuma pieņemšanas-nodošanas aktu (turpmāk – Akts) (Līguma 4.pielikums) un Pakalpojuma izpildi pamatojošus dokumentus (dalībnieku reģistrācijas saraksts, fotofiksācijas, nometnes atskaite, novērtēšanas anketas) (turpmāk – Atskaites).
5.3. Pasūtītājs 10 (desmit) darba dienu laikā no Izpildītāja iesniegtā Akta un Atskaišu saņemšanas veic minēto dokumentu atbilstības Līguma nosacījumiem izvērtēšanu, paraksta Aktu un nosūta to Izpildītājam.
5.4. Ja Pakalpojuma pieņemšanas-nodošanas laikā Pasūtītājs konstatē Pakalpojuma neatbilstību Līguma un tā pielikumu nosacījumiem, tad Pasūtītājs par to sastāda pretenziju un nosaka neatbilstību novēršanas izpildes termiņu. Pasūtītāja norādītās Pakalpojuma neatbilstības Līguma un tā pielikumu nosacījumiem Izpildītājs novērš ar saviem spēkiem, materiāliem, uz sava rēķina un pretenzijā noteiktajā termiņā. 
5.5. Ja Izpildītājs neatzīst Pasūtītāja pretenziju par pamatotu, Izpildītājs rakstiski 5 (piecu) darba dienu laikā no pretenzijas saņemšanas brīža sniedz skaidrojumu par nepiekrišanas iemeslu. Pēc Izpildītāja skaidrojuma izvērtēšanas un ja tie ir pamatoti, Pasūtītājs vienojas ar Izpildītāju par tālākām darbībām dokumentācijas labošanai vai pieņemšanai.
5.6. Ja pēc dokumentācijas atkārtotas saņemšanas Pasūtītājs konstatē, ka Izpildītājs nav novērsis pretenzijā norādītos trūkumus vai konstatē citu dokumentācijas neatbilstību Līgumam, tā pielikumiem un/vai faktiskajai situācijai, kā arī, ja Izpildītājs neiesniedz dokumentāciju atkārtotai pārbaudei Līguma 5.4. punktā noteiktajā termiņā, vai Izpildītāja nokavējuma dēļ Pasūtītājam dokumentācija vairs nav nepieciešama, Pasūtītājs ir tiesīgs piemērot Izpildītājam Līguma 8.sadaļā noteikto līgumsodu.
5.7. Ja Pasūtītāja pārstāvis bez pamatota iemesla Līguma 5.3. punktā noteiktajā termiņā nepaziņo Izpildītājam par jebkādu dokumentācijas neatbilstību vai konstatētiem trūkumiem, tiek uzskatīts, ka Pasūtītājam nav pretenziju par Izpildītāja iesniegto dokumentāciju.
5.8. Pakalpojums tiek uzskatīts par izpildītu pēc attiecīgā Akta abpusējas parakstīšanas. Pēc Pakalpojuma izpildes un Akta parakstīšanas Izpildītājs iesniedz Pasūtītājam strukturētu elektronisko rēķinu apmaksai.
5.9. Pēc maksājuma veikšanas ar Aktiem nodotā dokumentācija kļūst par Pasūtītāja īpašumu.
6. PASŪTĪTĀJA PIENĀKUMI UN TIESĪBAS
6.1. Pasūtītāja pienākumi:
6.1.1. nodrošināt Izpildītāju ar informāciju, kas nepieciešama Pakalpojuma sniegšanai;
6.1.2. ievērot Līgumā noteikto norēķinu kārtību;
6.1.3. saskaņot Pakalpojuma sniegšanas un nometnes norises laiku;
6.1.4. saskaņot Izpildītāja precizēto un pielāgoto nometnes dienas plānojumu;
6.1.5. savlaicīgi informēt Izpildītāju par apstākļiem, notikumiem un problēmām, kas ietekmē vai var ietekmēt Pakalpojuma sniegšanu;
6.1.6. informēt Izpildītāju par sniegtā Pakalpojuma neatbilstību Līgumā un normatīvajos aktos noteiktajiem kvalitātes kritērijiem, iesniedzot pretenziju par konstatētajiem pārkāpumiem un nosakot termiņu pārkāpumu novēršanai;
6.1.7. saskaņā ar Līgumā noteikto kārtību pieņemt Izpildītāja savlaicīgi, kvalitatīvi, Līguma un tā pielikumu prasībām atbilstoši sniegtu Pakalpojumu un veikt samaksu par saņemto Pakalpojumu;
6.2. Pasūtītāja tiesības:
6.2.1. saņemt pilnīgu, patiesu un saprotamu informāciju par Pakalpojuma sniegšanas norisi, kā arī par Līguma izpildi kavējošiem faktoriem un citiem Līguma izpildes jautājumiem;
6.2.2. pieprasīt un saņemt no Izpildītāja pieteikto dalībnieku reģistrācijas sarakstu;
6.2.3. jebkurā laikā veikt līgumsaistību izpildes pārbaudi; 
6.2.4. Pakalpojuma sniegšanas gaitā mutvārdos vai rakstveidā izteikt priekšlikumus, ieteikumus un norādījumus t.sk. norādīt uz neatbilstībām vai trūkumiem Līguma izpildē;
6.2.5. atteikties no plānotā Pakalpojuma vai tā daļas. Pasūtītājs samaksā Izpildītājam par faktiski veikto Pakalpojumu;
6.2.6. apturēt Pakalpojuma izpildi līdz pārkāpuma novēršanai, ja Izpildītājs neievēro Līgumā noteiktās prasības, paziņojot par to Izpildītājam;
6.2.7. dot Izpildītājam saistošus norādījumus par Līguma izpildi, ciktāl tas nemaina vai nepapildina Līguma priekšmetu vai nepadara neiespējamu Līguma izpildi;
6.2.8. publicēt pašvaldības mājas lapā norises laika grafiku (precīzus datumus, norises adresi un norises laiku);
6.2.9. sagatavot un iesniegt Izpildītājam pretenziju, ja pie Pakalpojuma pieņemšanas atklājas Pakalpojuma nepienācīga izpilde (daļēja izpilde, nepienācīga kvalitāte, izpildes neatbilstība Līguma noteikumiem). Pakalpojuma daļēja izpilde vai neizpilde tiek noformēta ar aktu, ko sagatavo Pasūtītāja pilnvarota persona un kas kopā ar pretenziju nekavējoties tiek nosūtīts Izpildītājam. Šādā gadījumā Pasūtītājs ir tiesīgs proporcionāli samazināt kopējo līgumcenu, to norādot pretenzijā;
6.2.10. apturēt un atlikt Līgumā paredzētos maksājumus ārējā normatīvajā aktā vai Līgumā noteiktajos gadījumos;
6.2.11. pieprasīt, lai Izpildītājs veic izmaiņas Pakalpojuma sniegšanas grafikā un vai Pakalpojuma dienas plānojumā, ja ir konstatētas kļūdas vai neatbilstības.
7. IZPILDĪTĀJA PIENĀKUMI UN TIESĪBAS
7.1. Izpildītāja pienākumi:
7.1.1. sniegt Pakalpojumu atbilstoši normatīvajos aktos, Līgumā un tā pielikumos noteiktajām prasībām, ievērojot Pakalpojuma apjomu un nodrošinot Pakalpojuma kvalitāti;
7.1.2. nodrošināt Pakalpojuma ietvaros veikto pasākumu publicitāti, tai skaitā obligāti publicējot informāciju tīmekļvietnē www.livani.lv, izvietojot informāciju par projektu nodarbību norises vietā un nodrošinot publicitāti par īstenotajām aktivitātēm pēc katra pasākuma;
7.1.3. publicitātes materiālus iepriekš ieteicams saskaņot ar projekta vadītāju, nosūtot tos uz e-pastu: reina.silabriede@livani.lv.
7.1.4. pēc Pasūtītāja pieprasījuma nepieciešamības gadījumā veikt korekcijas nometnes dienas plānojumā;
7.1.5. 2 (divas) nedēļas pirms nometnes norises iesniegt Pasūtītājam plānoto programmu / aktivitāšu aprakstu un saskaņot nometnes norises laiku ar Pasūtītāju;
7.1.6. bez Pasūtītāja saskaņojuma Izpildītājs nav tiesīgs uzsākt pakalpojumu;
7.1.7. nodrošināt tehniskajā specifikācijā (Līguma 1.pielikums) Pakalpojuma sniegšanai nepieciešamos materiālus, aprīkojumu, inventāru, telpas, ekskursijas un izzinošas aktivitātes, transportu;
7.1.8. Pakalpojuma sniegšanas laikā nodrošināt nometnes dalībniekiem Līguma 1.pielikumā norādīto ēdināšanu;
7.1.9. Līgumā noteiktajā kārtībā un termiņā iesniegt Pakalpojuma samaksu pamatojošus dokumentus;
7.1.10. nodrošināt Pasūtītāja pārstāvjiem iespēju netraucēti veikt Pakalpojuma kvalitātes, apjoma un piešķirto finanšu līdzekļu izlietojuma kontroli un sniegt paskaidrojumus Pasūtītājam jebkurā ar Pakalpojuma sniegšanu saistītā jautājumā;
7.1.11. nekavējoties informēt Līguma 15.4.1. punktā norādīto Pasūtītāja pārstāvi par iespējamiem vai paredzamiem kavējumiem Līguma izpildē un apstākļiem, notikumiem un problēmām, kas ietekmē Līguma precīzu un pilnīgu izpildi;
7.1.12. gadījumā, ja Pakalpojums netiek izpildīts vai ir izpildīts nekvalitatīvi, Izpildītājam ir jāatlīdzina Pasūtītājam radušies zaudējumi.
7.2. Izpildītāja tiesības:
7.2.1. pieprasīt un saņemt no Pasūtītāja informāciju un skaidrojumus ar Pakalpojuma sniegšanu saistītu jautājumu risināšanai;
7.2.2. saskaņojot ar Pasūtītāju, precizēt un pielāgot nometnes dienu plānojumu, saglabājot nometnes mērķus, saturu un plānoto aktivitāšu apjomu;
7.2.3. saņemt Līgumā noteikto samaksu par sniegto Pakalpojumu;
7.2.4. nepieciešamības gadījumā nomainīt, papildināt, iepriekš saskaņojot ar Līguma 15.4.1. punktā norādīto Pasūtītāja pārstāvi, Pakalpojumā iesaistīto speciālistu pret tādas pašas kvalifikācijas un pieredzes speciālistu, kāds norādīts Iepirkuma 4.pielikumā un 15.5. punktā, atbilstoši Līguma 12. sadaļā noteiktajam.

8. PUŠU ATBILDĪBA
8.1. Izpildītājs apņemas, pildot ar Līgumu uzņemtās saistības, ievērot Latvijas Republikas darba drošības, ugunsdrošības, sanitāri tehniskās un vides aizsardzības normas, uzņemas atbildību par zaudējumiem, kas Pasūtītājam radušies minēto noteikumu neievērošanas rezultātā.
8.2. Puses ir savstarpēji atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku prettiesiskas darbības vai bezdarbības, kā arī aiz rupjas neuzmanības un ļaunā nolūkā izdarīto darbību vai nolaidības rezultātā.
8.3. Ja Puse nepilda savas saistības, pilda tās nepienācīgi, tad Puse, kura pie tā vainojama, sedz visus otrai Pusei radušos tiešos zaudējumus.
8.4. Gadījumā, ja Pasūtītājs neievēro līgumcenas samaksas kārtību un termiņu, Izpildītājam ir tiesības prasīt no Pasūtītāja līgumsodu 0,5 % (nulle, komats, piecu procentu) apmērā no kopējās līgumcenas par katru saistību izpildījuma kavējuma dienu, bet ne vairāk kā 10 % (desmit procenti) no kopējās līgumcenas.
8.5. [bookmark: _Hlk224150063]Ja Izpildītāja vainas dēļ Pakalpojums nav ticis veikts Pušu saskaņotajā laikā, atbilstoši Līguma 3.2.punktam, Pasūtītājam ir tiesības pieprasīt no Izpildītāja par katru nokavēto dienu līgumsodu 0,5 % (nulle, komats, pieci procenti) apmērā no nokavētās pozīcijas līgumcenas, bet ne vairāk kā 10 % (desmit procentu) apmērā no kopējās līgumcenas.
8.6. Ja Izpildītājs nenovērš Līguma kārtībā Pakalpojuma izpildē konstatētās neatbilstības vai trūkumus pilnā apjomā vai ja tos pilnībā nevar novērst, Pasūtītājam ir tiesības pieprasīt no Izpildītāja līgumsodu 50,00 EUR (piecdesmit euro, 00 centi) apmērā par katru nenovērsto trūkumu vai neatbilstību konkrētajai Pakalpojuma daļai.
8.7. [bookmark: _Hlk215871172]Ja Izpildītājs neveic Pakalpojuma izpildi pilnā apmērā, Izpildītājs maksā Pasūtītājam līgumsodu par Pakalpojuma neizpildi 10 % (desmit procentu) apmērā no kopējās līgumcenas.
8.8. Ja Izpildītājs neievēro citus Līguma noteikumus, kas varētu ietekmēt Pakalpojuma izpildes kvalitāti, Pasūtītājam ir tiesības prasīt Izpildītājam līgumsodu 50,00 EUR (piecdesmit euro, 00 centi) apmērā par katru konstatēto neatbilstības gadījumu.
8.9. Ja Pakalpojuma sniegšanas laikā tiek konstatēta tāda personas datu apstrāde, kas pārkāpj datu subjekta tiesības vai ir neatbilstoša datu aizsardzību regulējošo normatīvo aktu prasībām, un tā ir radusies Izpildītāja neuzmanības vai ļaunprātīgas rīcības rezultātā, Izpildītājs ir atbildīgs gan par Pasūtītājam nodarītajiem zaudējumiem, gan trešajām personām (tajā skaitā, bet ne tikai, datu subjektam) nodarītajiem zaudējumiem, kā arī Pasūtītājam ir tiesības pieprasīt no Izpildītāja līgumsodu 10% (desmit procentu) apmērā no kopējās līgumcenas.
8.10. [bookmark: _Hlk536706556]Ja Pasūtītājs ir aprēķinājis Līgumā noteikto līgumsodu, Pasūtītājam, apmaksājot Izpildītāja iesniegto rēķinu, ir tiesības bez atsevišķa brīdinājuma sniegšanas Izpildītājam veikt līgumsoda ieturējumu.
8.11. Ja Izpildītājam saskaņā ar Līgumu jāmaksā līgumsods Pasūtītājam, tad Pasūtītājs rīkojas saskaņā ar Līguma 8.10. punktu vai arī Pasūtītājs iesniedz Izpildītājam rēķinu par līgumsodu, kuru Izpildītājam ir jāsamaksā 10 (desmit) kalendāro dienu laikā, skaitot no dienas, kad Izpildītājs ir saņēmis no Pasūtītāja šajā Līguma punktā noteikto rēķinu.
8.12. Ja Pasūtītājs konstatē Pakalpojuma neatbilstību Līguma nosacījumiem, kas Akta parakstīšanas brīdī nebija zināmi, Pasūtītājs ir tiesīgs pieprasīt nepamatoti samaksātās summas atmaksu, kā arī tiešo zaudējumu atlīdzību.
8.13. Gadījumā, ja Izpildītājs vai tā piesaistītie apakšuzņēmēji, izpildot Līgumā noteiktās saistības, sabojā trešo personu vai Pasūtītāja mantu vai nodara kaitējumu trešo personu vai Pasūtītāja pārstāvju dzīvībai vai veselībai, tad Izpildītājs uzņemas visu un jebkādu atbildību par nodarījumu un tā radītajām sekām, kā arī sedz visus nodarījuma rezultātā radītos tiešos zaudējumus. 
9. LĪGUMA GROZĪJUMI
9.1. Pasūtītājs Līguma izpildes laikā var pieļaut Līguma grozījumu veikšanu šādos gadījumos:
9.1.1. ja objektīvu apstākļu dēļ Līguma izpildes laikā Pasūtītājs ir uzdevis veikt Izpildītājam Līguma 1.pielikumā neparedzētu darbu izpildi;
9.1.2. neparedzētie darbi ir ierosināti pēc Pasūtītāja iniciatīvas, Pasūtītājam precizējot vai papildinot Līguma priekšmetu;
9.1.3. Līguma izpildes laikā atklājas, ka nepieciešami tādi Pakalpojuma apjomi, kuri pirms tam nebija noteikti, un tie ir nepieciešami pilnvērtīgai Līguma izpildei;
9.1.4. Līguma izpildes laikā atklājas, ka nav nepieciešams tāds Pakalpojuma apjoms, kāds tas ir norādīts Līguma 1.pielikumā.
9.2. Līguma termiņu var pagarināt Pusēm rakstiski vienojoties, cik tas objektīvi nepieciešams, ja:
9.2.1. izpildes termiņa pagarināšanas nepieciešamība ir radusies no Pasūtītāja neatkarīgu apstākļu dēļ;
9.2.2. ir pārtraukta vai kavēta Pasūtītāja finanšu līdzekļu saņemšana, kura ietvaros noslēgts Līgums;
9.2.3. izpildes termiņa pagarināšanas nepieciešamība ir radusies vai ir nepieciešama nepārvaramas varas dēļ vai tai ir cits objektīvs, no Izpildītāja gribas neatkarīgs iemesls, kuru Izpildītājs iepriekš nevarēja paredzēt un novērst.
9.3. Ja Līguma izpildes laikā ir radušies apstākļi, kas aizkavē Izpildītāja Līgumā noteikto saistību izpildi, Izpildītājam ir nekavējoties rakstveidā jāpaziņo Pasūtītājam par aizkavēšanās faktu, par tā iespējamo ilgumu un iemesliem. Pēc Izpildītāja paziņojuma saņemšanas Pasūtītājam ir jānovērtē situācija un ir tiesības pagarināt Izpildītāja saistību izpildes termiņu. 
9.4. Grozījumus Līgumā veic, noslēdzot rakstisku vienošanos. Papildus vienošanās ir uzskatāma par Līguma neatņemamu sastāvdaļu.
10. LĪGUMA IZBEIGŠANA
10.1. [bookmark: _Hlk495999002]Pasūtītājam ir tiesības vienpusēji izbeigt šo Līgumu, 10 (desmit) kalendāra dienas iepriekš par to rakstiski brīdinot otru Pusi, ja iestājies vismaz viens no šādiem gadījumiem:
10.1.1. notikusi Izpildītāja labprātīga vai piespiedu likvidācija;
10.1.2. pret Izpildītāju uzsākta maksātnespējas procedūra;
10.1.3. sniegtais Pakalpojums neatbilst Līguma 1. pielikumā izvirzītajām prasībām vai Latvijas Republikā spēkā esošajiem normatīvajiem aktiem vai sniegtā Pakalpojuma kvalitātes prasības būtiski atšķiras no Līguma 1. pielikumā norādītajām, Izpildītājs par to ir bijis rakstiski brīdināts un nav novērsis pārkāpumu Līguma 5.4. punktā norādītajā termiņā;
10.1.4. Izpildītājs ir būtiski (vairāk par 10 (desmit) kalendārām dienām) nokavējis Pakalpojuma vai Līguma 1.pielikumā norādīto Pakalpojuma daļu (pozīciju) izpildes termiņu un termiņa kavējumā nav vainojams pats Pasūtītājs;
10.1.5. Izpildītājs nepilda Līgumā noteiktās saistības vai pienākumus un Izpildītājs šādu neizpildi nav novērsis Pasūtītāja noteiktajā termiņā; 
10.1.6. Pakalpojuma izpildījums neatbilst Līgumam, šī neatbilstība nevar tikt novērsta Līgumā paredzētajā termiņā, un neatbilstībā nav vainojams pats Pasūtītājs;
10.1.7. Izpildītājs ir patvaļīgi pārtraucis Līguma izpildi, tai skaitā Izpildītājs nav sasniedzams juridiskajā adresē;
10.1.8. Izpildītājs apzināti sniedzis Pasūtītājam nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības;
10.1.9. iestājas apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem, vai kas negatīvi ietekmē Pasūtītāja tiesības, kas izriet no Līguma; 
10.1.10. Izpildītājam piemērotā līgumsoda apmērs Līguma ietvaros sasniedzis 10 % (desmit procentus) no kopējās līgumcenas;
10.1.11. objektīvu iemeslu dēļ – netiek piešķirts viss Pakalpojuma nodrošināšanai nepieciešamais finansējums, nav iespējams vai nav lietderīgi turpināt Līgumu vai turpmāk nav nepieciešamības pēc Pakalpojuma.
10.2. Pasūtītājam ir tiesības vienpusēji nekavējoties atkāpties no Līguma, ja Līgumu nav iespējams izpildīt tādēļ, ka Izpildītājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
10.3. Ja notiek atkāpšanās no Līguma izpildes 10.1.3.-10.1.9.apakšpunktos noteiktajos gadījumos, tad Pasūtītājs ir tiesīgs piemērot Izpildītājam līgumsodu 10 % (desmit procentu) apmērā no kopējās līgumcenas.
10.4. Izpildītājam ir tiesības vienpusēji izbeigt šo Līgumu, 10 (desmit) kalendāra dienas iepriekš par to rakstiski brīdinot otru Pusi, ja iestājies vismaz viens no šādiem gadījumiem:
10.4.1. notikusi Pasūtītāja labprātīga vai piespiedu likvidācija;
10.4.2. pret Pasūtītāju uzsākta maksātnespējas procedūra;
10.4.3. ja Pasūtītājs bez pamatota iemesla neveic Līgumā noteiktos maksājumus un kavējums ir vismaz 30 (trīsdesmit) dienas. Ja iepriekš minētajā brīdinājuma termiņā Pasūtītājs veic Līgumā noteikto maksājumu, tad Izpildītāja vienpusēja atkāpšanās tiek izbeigta un abas Puses turpina Līguma izpildi. Par nepamatotu iemeslu nav uzskatāms gadījums, kad Izpildītāja saistību neizpildes vai nepienācīgas izpildes rezultātā Pasūtītājs neveic Līgumā noteikto maksājumu Līgumā noteiktajā termiņā.
10.5. Par brīdinājumu tiek uzskatīts rakstveidā noformēts un otrai Pusei nosūtīts paziņojums.
10.6. Pirms termiņa izbeidzot Līgumu, Puses veic savstarpējos norēķinus (līgumsoda samaksu, zaudējumu atlīdzināšanu, samaksu atbilstoši Līguma noteikumiem) ne vēlāk kā līdz Līguma izbeigšanas dienai.
11. NEPĀRVARAMA VARA
11.1. Puses ir atbrīvotas no atbildības par savu saistību nepildīšanu, ja šāda neizpilde ir notikusi nepārvaramas varas (force majeure) iestāšanās rezultātā. Par minētajiem apstākļiem uzskatāmi: ugunsgrēki, dabas stihijas, jebkura rakstura karadarbība vai tās draudi, streiki, blokādes, valsts institūciju akti un darbības, kas būtiski izmaina Pušu saimnieciskās darbības nosacījumus, tā ka tālāka darbība kļūst neiespējama, vai nes tikai zaudējumus, kā arī citi no Pusēm neatkarīgi apstākļi.
11.2. Puses līgumsaistību neizpildīšana ir attaisnojama, ja šī Puse pierāda, ka neizpildīšanas cēlonis ir bijis Līguma 11.1. punktā minētie apstākļi, kurus tā nevarēja kontrolēt, un nevarēja saprātīgi sagaidīt, lai šī Puse paredzētu šādu apstākļu rašanos Līguma noslēgšanas brīdī vai izvairītos no šiem apstākļiem, vai pārvarētu to sekas. Ja apstākļi ir īslaicīgi, saistību neizpildīšana ir attaisnota tikai uz saprātīgu laiku, kas noteikts, ņemot vērā apstākļu ietekmi uz Līguma izpildīšanu.
11.3. Puse, kas nokļuvusi nepārvaramas varas apstākļos, nekavējoties rakstveidā informē par to otru Pusi, ziņojumam pievienojot kompetentas iestādes izsniegtu izziņu, kura satur minēto apstākļu apstiprinājumu un raksturojumu.
11.4. Ja nepārvaramas varas apstākļi turpinās ilgāk nekā 3 (trīs) mēnešus, katra Puse ir tiesīga atkāpties no Līguma.

12. APAKŠUZŅĒMĒJU UN PERSONĀLA NOMAIŅAS UN JAUNU APAKŠUZŅĒMĒJU PIESAISTES KĀRTĪBA
12.1. Izpildītājs nav tiesīgs bez rakstiskas saskaņošanas ar Pasūtītāju veikt apakšuzņēmēju un Līguma izpildē iesaistītā personāla nomaiņu, kā arī papildu apakšuzņēmēju iesaistīšanu Līguma izpildē.
12.2. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
12.2.1. piedāvātais apakšuzņēmējs neatbilst Iepirkuma dokumentos apakšuzņēmējiem izvirzītajām prasībām;
12.2.2. tiek nomainīts apakšuzņēmējs, uz kura iespējām Iepirkumā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. panta otrās daļas 1., 2., 3., 4. un 11. punktā minētajiem pretendentu izslēgšanas iemesliem;
12.2.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 euro, atbilst Publisko iepirkumu likuma 42. panta otrās daļas 1., 2., 3., 4. un 11. punktā minētajiem pretendentu izslēgšanas iemesliem;
12.2.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
12.3. Pasūtītājs pieņem lēmumu atļaut vai atteikt Iepirkumā izraudzītā pretendenta personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai. 
12.4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
12.5. Pakalpojuma izpildes laikā Pasūtītājam ir tiesības pieprasīt nomainīt Izpildītāja piesaistīto speciālistu gadījumā, ja speciālists Pakalpojumu veic nekvalitatīvi vai neievēro spēkā esošos normatīvos aktus. Izpildītāja pienākums ir nodrošināt Pasūtītāja prasību izpildi par speciālista nomaiņu.
12.6. Izpildītājs ir atbildīgs par Pakalpojuma sniegšanā iesaistīto speciālistu kvalifikāciju, kompetenci un darbībām Pakalpojuma sniegšanas vietā un laikā. Pakalpojums netiek apmaksāts, ja Izpildītājs nomainījis vai papildus piesaistījis Pasūtītāja neapstiprinātu speciālistu vai apakšuzņēmēju.
12.7. Ja Izpildītājs neievēro Līguma 12. sadaļā noteikto iesaistīto speciālistu nomaiņas kārtību, Pasūtītājs var apturēt Pakalpojuma izpildi līdz Izpildītājs ir novērsis konstatētos pārkāpumus, nepagarinot Pakalpojuma izpildes termiņus.

13. PERSONAS DATU AIZSARDZĪBA
13.1. [bookmark: _Hlk38446515]Puses nodrošina, ka Līguma izpildes gaitā to rīcībā nonākušai informācijai, kas saistīta ar konkrētām fiziskām personām (turpmāk - Personas dati):
13.1.1. tiek ievērota konfidencialitāte un dati tiek izmantoti tikai Līgumā noteikto pienākumu pildīšanai un mērķu sasniegšanai;
13.1.2. neizpaust trešajām personām informāciju, kuru tās ieguvušas savstarpējas sadarbības rezultātā par otras Puses esošo vai turpmāko darbību bez attiecīgās Puses piekrišanas, izņemot normatīvajos aktos noteiktos gadījumus. 
13.2. Puses informē viena otru par izmaiņām iesniegtajos Personas datos, ja tie zaudējuši savu aktualitāti, nav precīzi vai lūdz tos dzēst, ja Pusēm vairs nav tiesiska pamata apstrādāt šos datus. Puse, kas nodod Personas datus, ir atbildīga par datu precizitāti un tiesiskā pamata noteikšanu datu apstrādei.
13.3. Pēc Līguma saistību izpildes Izpildītājs dzēš tā rīcībā esošos Personas datus vai, ja tam ir tiesisks pamats, uzglabā tos tikai normatīvajos aktos paredzēto laika periodu.
13.4. Apstrādājot Personas datus, Pusēm ir pienākums ievērot Latvijas Republikā spēkā esošo personas datu apstrādi reglamentējošo normatīvo aktu prasības. Pusēm nav tiesību nodot datus ārpus Eiropas Savienības un Eiropas Ekonomiskās zonas robežām.
14. INFORMĀCIJAS APRITE
14.1. Visas informācijas un dokumentācijas, kas nepieciešama Līguma saistību izpildes nodrošināšanai un kontrolei, apriti starp Pasūtītāju un Izpildītāju nodrošina Līgumā noteiktie Pušu pārstāvji atbilstoši to piekritībai.
14.2. Informācijas un dokumentācijas aprite notiek, izmantojot e-pastu vai pastu. Ja informācijas aprite notiek mutiski klātienē vai telefoniski, tad papildus informācija tiek sūtīta pa e-pastu vai pastu.
14.3. Informācija vai dokuments, kas sūtīts pa e-pastu, uzskatāms par paziņotu otrajā darba dienā pēc tā nosūtīšanas.
14.4. Dokuments, kas sūtīts kā ierakstīts pasta sūtījums, uzskatāms par paziņotu septītajā dienā pēc tā nodošanas pastā.
15. NOSLĒGUMA NOTEIKUMI
15.1. Visas domstarpības un nesaskaņas, kas izriet no Līguma, Puses risina savstarpēju pārrunu ceļā. Ja domstarpības un nesaskaņas nav iespējams risināt savstarpējās pārrunās, tās tiek risinātas tiesā normatīvajos aktos noteiktajā kārtībā.
15.2. Gadījumos, kas nav atrunāti Līgumā, Puses rīkojas saskaņā ar Latvijas Republikas normatīvajiem aktiem.
15.3. Puses nav tiesīgas pilnīgi vai daļēji nodot savas tiesības vai pienākumus, kas saistītas ar Līgumu, trešajām personām. Pušu reorganizācijas gadījumā Līguma saistības pāriet to tiesību un saistību pārņēmējiem.
15.4. Pušu pārstāvji Līguma saistību izpildes laikā:
15.4.1. [bookmark: _Hlk200627365]par Līguma izpildi no Pasūtītāja puses (Pakalpojuma pārbaudei un pieņemšanai no Pasūtītāja puses, ar Līguma izpildi saistīto dokumentu pieņemšanai, Pakalpojuma pieņemšanas - nodošanas akta parakstīšanai, pretenzijas sastādīšanai un parakstīšanai, t. sk. citu ar Līguma izpildi saistītu darbību nodrošināšanai): __________________________________. 
15.4.2. par Līguma izpildi no Izpildītāja puses: __________________________________.
15.5. Pakalpojuma izpildē iesaistītie speciālisti:
15.5.1. Nometnes vadītājs: __________________________________. 
15.6. [bookmark: _GoBack]Mainoties personām, kuras veic Līguma izpildes uzraudzību, pušu rekvizītiem, bankas kontiem vai citai būtiskai informācijai, kura var ietekmēt Līguma izpildi, Puses par to rakstveidā viena otru informē 3 (trīs) darba dienu laikā.
15.7. Līgums sagatavots elektroniski un parakstīts ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītā laika zīmoga datums.
16. LĪGUMA PIELIKUMI
1. pielikums – Tehniskā specifikācija.
2. pielikums - Tehniskais piedāvājums.
3. pielikums – Finanšu piedāvājums.
4. pielikums - Pieņemšanas un nodošanas akts.

17. PUŠU REKVIZĪTI UN PARAKSTI


4. pielikums
līgumam Nr. _________________
[image: ]

PIEŅEMŠANAS UN NODOŠANAS AKTS

	Līvānu novada pašvaldība, reģistrācijas Nr. 90000065595, juridiskā adrese: Rīgas iela 77, Līvāni, Līvānu novads, LV-5316, (turpmāk - Pasūtītājs), tās _______________ personā, no vienas puses, un
_____________, reģistrācijas Nr.___________, juridiskā adrese:_______________, (turpmāk - Izpildītājs), tās __________________ personā, no otras puses, abi kopā turpmāk saukti Puses, bet katrs atsevišķi – Puse, 

sastādīja šo pieņemšanas un nodošanas aktu (turpmāk – Akts) par to, ka:

1. [bookmark: _Hlk224165555]Izpildītājs atbilstoši ____. gada ____. ____ noslēgtā līguma Nr. _____________ (turpmāk – Līgums) nosacījumiem un atbilstoši Pasūtītāja prasībām, projekta Nr. LL-00210 “Cilvēku savstarpējās sadarbības atdzīvināšana, iesaistot jauniešus lietuviešu un latviešu tradicionālās kultūras aktivitātēs” (CultureLINK) ietvaros, laikā no _________ līdz _________ ir nodrošinājis pakalpojumu _____________ (pakalpojuma nosaukums atbilstoši līgumam). 

2. Pakalpojums sniegts termiņā, labā kvalitātē un pilnā apjomā (ja tiek konstatēts, ka Pakalpojums ir izpildīts daļēji vai ir konstatēti trūkumi, norāda faktisko situāciju).

3. Pasūtītājam Akta parakstīšanas brīdī nav iebildumu par Izpildītāja izpildītajām Līgumā noteiktajām saistībām.

4. Šis Akts ir pamats maksājuma veikšanai par Pakalpojuma izpildi ____ EUR (summa vārdiem) bez PVN. 

Pielikumā:


Pasūtītājs			/___.____________/

Izpildītājs			/___.____________/

